4.+Kildekritikk

= Kildekritikk =

En myte i dagens Norge er at alle ungdommer har en god digital kompetanse. En utfordring lærere stilles ovenfor i skolehverdagen, er likevel at 'barn og unge av i dag langt fra representerer noen homogen masse, snarere finnes ulikheter i forhold til tidsbruk, bruksmønstre og selvtillit knyttet til IKT. Disse forskjellene henger også sammen med kjønn og familiebakgrunn.' (ITU) Dermed har elever tildels svært ulik bakgrunn når det gjelder digital kompetanse og digital selvtillit. Etter Kunnskapsløftet i 2006 har det vært et økt fokus på hvor viktig det er å 'gi alle barn kunnskaper, holdninger og verdier som gjør dem i stand til å mestre sitt eget liv og å delta i arbeids- og samfunnslivet.' ([|ITU]) Det å gi elever grundig opplæring for å utvikle et kildekritisk perspektiv er en stor utfordring i dagens skole.

Samtidig som ungdommens kompetanse når det gjelder IKT varierer, så opplever mange lærere at elevene ofte overvurderer egne ferdigheter spesielt når det gjelder bruk av kilder. I et intervju i MOJO sier de to ungdommene som uttaler seg om ungdoms mediebruk 'Men at de som er unge i dag er flinkere til å orientere seg, finne ut hvor de skal gå for å få vite og finne svar, er de to ganske sikre på.' (MOJO) Læreres erfaring er likevel at studenter og elever ikke er spesielt kompetente når det gjelder nettsøk og en kritisk holdning til kilder. De har ikke innsett at "Hensikten med kildekritikk er altså å finne ut om kildematerialet er egnet til å hjelpe deg med å løse oppgaven du arbeider med. Tradisjonelt har kildekritikk vært noe som bl.a. journalister, forleggere, forskere og bibliotekarer har beskjeftiget seg med. Et enormt informasjonstilfang og undervisningsformer som stiller større krav til elevens/studentens egen informasjons-innhenting og omgang med kilder, medfører at alle som er i en læringssituasjon i stadig større grad selv må bedrive kildekritikk." (skolenettet.no)

NTNU Universitetsbiblioteket i Trondheim har laget en god og nyttig nettside om kildekritikk VIKO der de presenterer informasjon rettet mot studenter. De har også gode oppgaver der elevene kan teste egne ferdigheter når det gjelder kildekritikk. VIKO bruker huskeregelen TONE når de diskuterer kildekritikk:
 * T - Troverdighet
 * O - Objektivitet
 * N - Nøyaktighet
 * E - Egnethet

Ved å sette fokus på hvor viktig kildekritikk er for å kunne finne god informasjon på nettet og ved å jobbe aktivt med oppgaver om kildekritikk vil en kunne skape mer kildebevisste elever i tråd med kravene fra myndighetene.

media type="youtube" key="fxNRc9PLoQ0?fs=1" height="385" width="640"

Plagiering er et stort problem i dagens skole, særlig etter at alle hjelpemidler er tillatt til prøver og eksamen i mange fag i den videregående skole. Ved å utvikle elevenes kildekritiske bevissthet kan en kanskje bidra til at dette problemet blir mindre.

Kilder: http://www.itu.no/Program+for+digital+kompetanse+%282004%E2%80%932008%29+%E2%80 %93+Posthumt.9UFRzGYK.ips (Besøkt 07.11.10) St. Meld nr. 31 (2007–08), s. 8 i http://www.itu.no/Program+for+digital+kompetanse+%282004%E2%80%932008%29+%E2%80%93+Posthumt.9UFRzGYK.ips (Besøkt 07.11.10) http://www.youtube.com/watch?v=fxNRc9PLoQ0&feature (Besøkt 10.11.10) http://mojomedia1.wikispaces.com/Intervju+med+ungdom (Besøkt 10.11.10) http://www.ntnu.no/viko/mod6/ (Besøkt 11.11.10) http://www.skolenettet.no/nyUpload/Moduler/Inn%20i%20jungelen/filer/Kildekritikk.pdf (Besøkt 11.11.10) [] (Besøkt 10.11.10)